**PROPOZÍCIE PRE FOTOSÚŤAŽ:**

Názov: **DOMINANTY MESTA ŠAĽA**

Vyhlasovateľ: **Komisia kultúry a cestovného ruchu pri MsZ** a **Mestské kultúrne stredisko Šaľa**

Zámer súťaže:

Podchytiť neprofesionálnych fotografov, motivovať ich k tvorbe na vopred určenú tému. Milovníci fotografie svoje práce často krát vystavujú na sociálnych sieťach, no bez väčšej ambície.

Cieľ: Uskutočniť verejnú výstavu vyhodnotených fotografií . Prezentovať fotografie na oficiálnych stránkach mesta. Vyhotovenie kalendára pre rok 2018, v ktorom budú najlepšie súťažné fotografie.

Termín: **do konca októbra 2017**

Podmienky súťaže:

 Prihlásiť sa môže každý neprofesionálny fotograf v meste, ktorého osloví zadaná téma. Poňatie témy je na samotnom autorovi fotografie.

Technické rozhranie:

1/ kategória **„klasická fotografia“** – v stanovenom termíne odovzdať maximálne 10 kusov fotografií. Rozmery fotografií môžu byť: 20x30 cm, 30x40cm (30x45cm), alebo odvodené formáty (20x20cm, 30x30cm)

2/ **digitálna fotografia, fotografia zo smartfónu** – v stanovenom termíne odovzdať maximálne 10 kusov fotografií. Veľkosť fotografie musí byť najmenej 5 MB.

Odovzdanie súťažných fotografií: Klasické fotografie treba odovzdať na sekretariáte MsKS v dome kultúry alebo KS Večierka. Digitálne fotografie posielajte mailom na adresu fotosutaz@sala.sk. Pri každej fotografii (aj digitálnej) musí byť označenie***: meno, priezvisko, adresa, vek, názov fotografie.***

Vekové rozhranie: **neobmedzené**

Vyhodnotenie súťaže: Fotografie budú hodnotiť profesionáli z oblasti fotografie a výtvarného umenia. Vyhodnotenie sa uskutoční v decembri 2017, prípadne začiatkom roka 2018.

Upozornenie: Prihlásené fotografie môžu byť použité pre propagačné a iné účely Mesta Šaľa . Súťažiacim nezaniká nárok na autorské právo.